钦定古今图书集成/明伦汇编/氏族典/第444卷 > 《凌迪知万姓统谱》 > 冼桂奇
## 钦定古今图书集成/明伦汇编/氏族典/第444卷 > 《凌迪知万姓统谱》 > 冼桂奇

按《广东通志》：“桂奇，字奕倩，南海人。领嘉靖辛卯乡荐，
登乙未进士，授工部主事。时权宰夏贵溪当国，诸司
震詟，桂奇与语不屈，遂为所忌，改南刑曹，乞终养。桂
奇师事湛若水，遂与俱南。乃访匡庐，游白鹿，登武彝，
历览诸胜。奉母居罗浮，草履布服，无异野人，世称其
清风劲节云。”